Trump își mulțumește singur, într-o nouă postare pe Twitter: "Mulțumesc președintelui Trump!".
Donald Trump continuă seria postărilor pe Twitter, după o noapte marcată de proteste violente în SUA. Președintele american a vorbit despre forța arătată de polițiști și de arestările masive din noapte precedentă. Donald Trump și-a încheiat mesajul vorbind la persoana a treia și mulțumindu-și singur.
Noaptea trecută a fost marcată de noi proteste violente în mai multe state americane. Manifestațiile au loc de o săptămână, după ce au izbucnit în Minneapolis, acolo unde George Floyd, un afro-american, a fost ucis de un polițist în timp ce era imobilizat.Președintele Donald Trump a reacționat zilnic la evenimentele petrecute și a încurajat folosirea violenței de către forțele de ordine pentru a dispera protestatarii. Mai mult, acesta a spus că va folosi "arme sinistre" și "cei mai feroce câini" pentru a restabili ordinea pe teritoriul Statelor Unite.Într-una dintre cele mai recente postări pe Twitter, Donald Trump a vorbit despre "forța copleșitoare" și "dominația" arătată de autorități, iar la final și-a mulțumit singur."D.C. (n.r.: Washington) nu a avut probleme noaptea trecută. Multe arsestări. O treabă grozavă facută de toată lumea. Forță copleșitoare. La fel și Minneapolis a fost grozav (mulțumesc președintelui Trump!)", a scris președintele SUA, pe Twitter.